A TANÁCS 2007/732/KKBP EGYÜTTES FELLÉPÉSE
(2007. november 13.)
az Európai Unió afganisztáni különleges képviselője megbízatásának meghosszabbításáról szóló 2007/106/KKBP együttes fellépés módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre, és különösen annak 14. cikkére, 18. cikkének (5) bekezdésére, valamint 23. cikkének (2) bekezdésére,
mivel:
(1)
A Tanács 2007. február 15-én elfogadta az Európai Unió afganisztáni különleges képviselője megbízatásának meghosszabbításáról szóló 2007/106/KKBP együttes fellépést (1).
(2)
A Tanács 2007. május 30-án egy három éves időtartamra elfogadta az Európai Unió afganisztáni rendfenntartó missziójának (EUPOL AFGHANISTAN) felállításáról szóló 2007/369/KKBP együttes fellépést (2).
(3)
A Tanács az uniós polgári válságkezelési műveleteknek a Tanács 2007. június 18-i ülésén jóváhagyott új parancsnoklási és irányítási rendje tükrözésének érdekében 2007. november 13-án elfogadta a 2007/369/KKBP együttes fellépés módosításáról szóló 2007/733/KKBP együttes fellépést (3).
(4)
Az Európai Unió afganisztáni különleges képviselőjének megbízatását módosítani kell, az EUPOL AFGHANISTAN-nal kapcsolatos, az uniós polgári válságkezelési műveletek új parancsnoklási és irányítási rendjével összhangban lévő szerepének tükrözése érdekében,
ELFOGADTA EZT AZ EGYÜTTES FELLÉPÉST:
1. cikk
A 2007/106/KKBP együttes fellépés a következőképpen módosul:
1.
A 3. cikk a következő ponttal egészül ki:
„i.
helyi politikai iránymutatást biztosít az Európai Unió afganisztáni rendfenntartó missziója (EUPOL AFGHANISTAN) vezetőjének. Az EUKK és a polgári műveleti parancsnok szükség esetén folytat egymással konzultációt.”
2.
A 7. cikk (2) bekezdésének e) pontját el kell hagyni.
2. cikk
Ez az együttes fellépés elfogadásának napján lép hatályba.
3. cikk
Ezt az együttes fellépést az Európai Unió Hivatalos Lapjában ki kell hirdetni.
Kelt Brüsszelben, 2007. november 13-án.